Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Patricia Perales Hurtado andreak egindako galderaren erantzuna, Foru Diputazioak emana, Nafarroako Adinekoen Kontseiluari buruzkoa. Galdera 2020ko abuztuaren 28ko 91. Nafarroako Parlamentuko Aldizkari Ofizialean argitaratu zen.

Iruñean, 2020ko irailaren 18an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak galdera egin du Nafarroako Adinekoen Kontseiluari buruz (10-20/PES-00166). Hona Nafarroako Gobernuko Eskubide Sozialetako kontseilariak informatzeko duena:

Zenbat aldiz bildu da kontseilu hori legegintzaldi honetan?

Adinekoen Kontseilua hiru aldiz bildu da (2019ko abenduaren 16an, 2020ko otsailaren 14an eta 2020ko uztailaren 14an).

Zer gai jorratu dira bilera horietan?

2019ko abenduaren 16ko bilkuran honako aztergai hauek izan zituzten: 1) Kontseilariaren aurkezpena.

2) 2019-05-16ko akta irakurtzea eta, egoki bada, onestea.

3) Nafarroako Adinekoen Kontseiluko bigarren lehendakariordea hautatzea.

4) Nafarroako Adinekoen Kontseiluak Nafarroako Gizarte Ongizatearen Kontseiluan izanen duen ordezkaria hautatzea.

5) 2020ko araugintza plana.

6) Foru dekretu zirriborro baten berri ematea; dekretu horrek Foru Komunitateko gizarte zerbitzuen sistemako egoitza-zerbitzuen, eguneko zerbitzuen eta zerbitzu anbulatorioen funtzionamendua arautuko du honako arlo hauetan: adinekoak, desgaitasuna, gaixotasun mentala eta gizarteratzea.

7) Dirulaguntzak emateko deialdien berri ematea:

– Adinekoen arloko gizarte ekimeneko entitateentzako dirulaguntzen deialdia 2020rako.

8) Galderak eta eskaerak.

2020ko otsailaren 14ko bilkuran honako aztergai hauek izan zituzten: 1) 2019-12-16ko akta irakurtzea eta, egoki bada, onestea.

2) Adinekoen Kontseiluko lan batzordeko kideak izendatzea.

3) Irabazi-asmorik gabe adinekoen arloan ari diren gizarte ekimeneko entitateentzako dirulaguntzen 2020. urterako deialdia, elkarte mugimendua sustatzeko, autonomia eta mendekotasunaren prebentzioa sustatzen dituzten programak garatzeko eta boluntariotza programak garatzeko (onespena).

4) Foru dekretu zirriborro baten berri ematea; dekretu horrek Foru Komunitateko gizarte zerbitzuen sistemako egoitza-zerbitzuen, eguneko zerbitzuen eta zerbitzu anbulatorioen funtzionamendua arautuko du honako arlo hauetan: adinekoak, desgaitasuna, gaixotasun mentala eta gizarteratzea.

5) Galderak eta eskaerak.

2020ko uztailaren 14ko bilkuran honako aztergai hauek izan zituzten: 1) Aurreko bilkuraren akta onestea

2) Foru dekretu proiektu baten gaineko txostena; dekretu horrek Foru Komunitateko gizarte zerbitzuen sistemako egoitza-zerbitzuen, eguneko zerbitzuen eta zerbitzu anbulatorioen funtzionamendua arautuko du honako arlo hauetan: adinekoak, desgaitasuna, gaixotasun mentala eta gizarteratzea.

3) Galderak eta eskaerak

Zenbat parte-hartzaile egon da bakoitzean?

2019ko abenduaren 16ko bilkura: 21 parte-hartzaile.

2020ko otsailaren 14ko bilkura: 25 parte-hartzaile.

2020ko uztailaren 14ko bilkura: 14 parte-hartzaile.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2020ko irailaren 17an. Eskubide Sozialetako kontseilaria: María Carmen Maeztu Villafranca